**ELŐTERJESZTÉS**

**A KÉPVISELŐ-TESTÜLET**

**2019. május 22-i rendkivüli ülésére**

**Előterjesztés**

**Zsámbéki medence szennyvíztisztítás fejlesztése (ÉMO 17) című megvalósítása valamint annak végrehajtásához szükséges**

**Konzorciumi Együttműködési Megállapodás elfogadása**

**1.**

A napirendet tárgyaló ülés dátuma: 2019.05.22.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**:

**2. JOGSZABÁLYI HIVATKOZÁSOK** : -----

**3. Költségkihatások** és egyéb szükséges feltételeket, illetve megteremtésük javasolt forrásai:

*Nincsenek*

**4. Tényállás bemutatása:**

A Telki, Zsámbéki, Perbáli és Budajenői szennyvíztisztító telepek a jelenlegi kialakítás mellett, hosszú távon nem képesek a megfelelő tisztítási hatásfokra. A szennyvíztisztító telepek romló műszaki állapotuk, valamint Telki és Zsámbék esetén hidraulikai túlterheltségük, a tervezési értékeket túllépő befolyó szennyvíz paraméterek következtében a tisztított szennyvízre vonatkozó határértékek betartásara nem mindig képesek.

A „Zsámbéki medence szennyvíztisztítás fejlesztése (ÉMO 17)” című projektben a tervezett fejlesztés műszaki tartalma alapján a *„Magyarország települési szennyvíz-elvezetési és -tisztítási helyzetét nyilvántartó Településsoros Jegyzékről és a Tájékoztató Jegyzékről, valamint a szennyvíz-elvezetési agglomerációk lehatárolásáról”* szóló 379/2015. (XII.8.) Korm. rendelet szerint kezdeményezték az Országos Vízügyi Igazgatóság által a 25/2002 (II.27.) Korm. rendelet szerinti szennyvíz-agglomeráció besorolásnak megfelelő módosítását a bővülő fejlesztési igénye miatt, mely elfogadásra került.

A Kormány 1273/2019.(V.14.) Korm. határozatával döntött *az egyes, a Környezeti és Energiahatékonysági Operatív Program keretében megvalósítani tervezett szennyvízkezelési projektek támogatásának növeléséről és a Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II.29.) Korm. határozat módosításáról*. Ennek köszönhetően a Támogatási Szerződés aláírása után az agglomerációs települések fejlesztési szükségleteihez a fedezet rendelkezésre áll.

A pénzügyi források lehívása érdekében a Környezeti és Energiahatékonysági Operatív Program keretében történő támogatási kérelem benyújtása és a projekt előkészítése érdekében a fentiekkel összhangban az alábbiak szükségesek:

**Jelenleg szükséges lépések**

1.Támogatási kérelem benyújtása:

A „Zsámbéki medence szennyvíztisztítás fejlesztése (ÉMO 17)” című projekt támogatási kérelem benyújtásához, valamint az Irányító Hatóság és az NFP Nonprofit Kft. között létrejövő támogatási szerződés megkötéséhez, továbbá az előkészítési feladatok elvégzéséhez Konzorciumi Megállapodás megkötése szükséges a projektben érintett Végső Kedvezményezett Önkormányzatok és az NFP Nonprofit Kft. között. A Konzorcium vezetője az NFP Nonprofit Kft. a 339/2014. (XII. 19.) Korm. rendelet alapján. A Konzorciumi Megállapodás aláírásával az Önkormányzat meghatalmazza a Konzorciumvezetőt, hogy helyette és nevében a támogatási kérelmet benyújtsa és a támogatási kérelem elbírálása során teljes felhatalmazással eljárva a Konzorciumot képviselje. Az előkészítéshez szükséges konzorciumi megállapodás, az önerő és ingatlan nyilatkozat aláírása szükséges.

2.Önerő nyilatkozat aláírása

3.Áfa nyilatkozat benyújtása

4.De minis nyilatkozat

**Támogató döntés esetén:**

5.Támogatási szerződés megkötése:

A támogatási kérelem benyújtását követően az Irányító Hatóság Támogató Döntése után a támogatási szerződés megkötéséhez, a projekt megvalósításához szükséges a Részletes Konzorciumi Megállapodás aláírása is a Konzorcium tagjai között. A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését, irányítja a Projekt határidőben történő megvalósítását. Az erre vonatkozó egységes sablon mintáját jelen e-mail mellékleteként továbbítjuk. A támogatási szerződés megkötéséhez szükséges önkormányzati nyilatkozatokat mellékelten küldjük, szíves áttekintésre.

A jelenlegi ÉMO 7- es projekt lezárása folyamatban van, annak szerződés módosítása előkészítése alatt van, annak tartalma még nem ismert. Az önkormányzat jogi képviselője áttekintette a szükséges dokumentumokat, előzetes állásfoglalását még áprilisban megadta.

A megvalósuló beruházás vagyoni kérdéseiben még több nyitott kérdés van.

Telki, 2019. május 21.

Deltai Károly

polgármester

**Határozati javaslat**

**Telki Község**

**Képviselő-testülete**

**/2019.(V. ) Öh. számú**

**Határozata**

**Zsámbéki medence szennyvíztisztítás fejlesztése (ÉMO 17) című megvalósítása valamint annak végrehajtásához szükséges Konzorciumi Együttműködési Megállapodás elfogadása**

1. Telki Község Önkormányzata Képviselő-testülete úgy dönt, hogy Zsámbéki medence szennyvíztisztítás fejlesztése (ÉMO 17) című projekt megvalósítása érdekében jelen határozat melléklete szerinti Konzorciumi Együttműködési Megállapodást köt az NFP Nemzeti Fejlesztési Programiroda Nonprofit Korlátolt Felelősségű Társasággal.
2. Telki Község Önkormányzata Képviselő-testülete felhatalmazza Deltai Károly polgármestert a mellékelt Konzorciumi Együttműködési Megállapodás aláírására, egyben a képviselő-testület felhatalmazza a polgármestert arra, hogy a projekttel kapcsolatos bármely releváns dokumentumot a későbbiek folyamán önállóan elfogadja, aláírja.

**Határidő:** értelemszerűen

**Felelős:** Polgármester